INTUCH ยึดหัวใจนักลงทุน EA แชมป์ยอดนิยมหุ้น mai
INTUCH ครองหัวใจนักลงทุนคว้า“สุดยอดหุ้นขวัญใจมหาชน 3 ครั้ง รอบ 4ปี” พ่วงด้วยหุ้นมหาชนกลุ่มเทคโนโลยี ส่วน EA พิมพ์นิยมรายย่อยคว้าแชมป์หุ้นมหาชนตลาดหลักทรัพย์ mai 4 ปีซ้อน “ชาญชัย”การันตีทุกรางวัล ตัดสินจากนักลงทุนอย่างแท้จริงและไม่มีผลประโยชน์เชิงพาณิชย์
23 พ.ค. 2559

INTUCH ครองหัวใจนักลงทุนคว้า“สุดยอดหุ้นขวัญใจมหาชน 3 ครั้ง รอบ 4 ปี” พ่วงด้วยหุ้นมหาชนกลุ่มเทคโนโลยี ส่วน EA พิมพ์นิยมรายย่อยคว้าแชมป์หุ้นมหาชนตลาดหลักทรัพย์ mai 4 ปีซ้อน “ชาญชัย”การันตีทุกรางวัล ตัดสินจากนักลงทุนอย่างแท้จริงและไม่มีผลประโยชน์เชิงพาณิชย์
นายชาญชัย สงวนวงศ์ ผู้อำนวยการหนังสือพิมพ์ข่าวหุ้นธุรกิจ เปิดเผยว่า หนังสือพิมพ์ข่าวหุ้นธุรกิจและตลาดหลัก ทรัพย์แห่งประเทศไทย (ตลท.) ได้ร่วมกันจัดงานพิธีมอบรางวัล “หุ้นขวัญใจมหาชน” ปีที่ 4 โดยผลสำรวจหุ้นขวัญใจมหาชนปี 4 (ปี 2558) พบว่า รางวัลสุดยอดหุ้นขวัญใจมหาชน ประจำปีพุทธศักราช 2558 ได้แก่ บริษัท อินทัช โฮลดิ้งส์ จำกัด (มหาชน) หรือ INTUCH
ขณะที่รางวัลหุ้นยอดนิยมประจำกลุ่ม 9 รางวัล ประกอบด้วย 1) กลุ่มเกษตรและอุตสาหกรรมอาหาร ได้แก่ บริษัท เอ็มเค เรสโตรองต์ กรุ๊ป จำกัด (มหาชน) หรือ M 2) กลุ่มสินค้าอุปโภคบริโภค ได้แก่ บริษัท ศรีไทยซุปเปอร์แวร์ จำกัด (มหาชน) หรือ SITHAI 3) กลุ่มธุรกิจการเงิน ได้แก่ บริษัท เมืองไทย ลิสซิ่ง จำกัด (มหาชน) หรือ MTLS 4) กลุ่มสินค้าอุตสาหกรรม ได้แก่ บริษัท พีทีที โกลบอล เคมิคอล จำกัด (มหาชน)หรือ PTTGC
5) กลุ่มอสังหาริมทรัพย์และก่อสร้าง ได้แก่ บริษัท ช.การช่าง จำกัด (มหาชน) หรือ CK 6) กลุ่มทรัพยากร ได้แก่ บริษัท ปตท. จำกัด (มหาชน) หรือ PTT 7) กลุ่มบริการ ได้แก่ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS 8)กลุ่มเทคโนโลยี ได้แก่ บริษัท อินทัช โฮลดิ้งส์ จำกัด (มหาชน) หรือ INTUCH 9) หุ้นขวัญใจมหาชนตลาดหลักทรัพย์ เอ็ม เอ ไอ (mai) ได้แก่ บริษัท พลังงานบริสุทธิ์ จำกัด (มหาชน) หรือ EA
ทั้งนี้ “รางวัลหุ้นขวัญใจมหาชน” เป็นการตัดสินจากนักลงทุนอย่างแท้จริงประมาณ 4,000 ตัวอย่าง ตามหลักเกณฑ์ของยามาเนะ ซึ่งเป็นหลักเกณฑ์สากลทั่วโลก โดยไม่ซ้ำซ้อนกับหน่วยงานใด และไม่ได้มุ่งหวังเป้าหมายเชิงพาณิชย์ แต่มุ่งหวังให้บริษัทมหาชนจดทะเบียน ได้ตระหนักถึงการสื่อสารให้นักลงทุน ที่เป็นองค์ประกอบสำคัญของตลาดทุน เพื่อให้ทราบข้อมูลข่าวสารอย่างชัดเจนและต่อเนื่อง ทั้งในแง่มุมของบริษัท การลงทุน และการทำกิจกรรมเพื่อสังคมต่างๆ
โครงการนี้มุ่งหวังประเมินความนิยมในการลงทุนที่มีต่อหุ้นสามัญของบริษัทมหาชนที่จดทะเบียนในตลาดหลักทรัพย์แห่งประเทศไทยทุกกลุ่ม (ไม่นับหลักทรัพย์อื่นๆ) ระหว่างช่วงเวลาซื้อขายของตลาดหลักทรัพย์แห่งประเทศไทย ตั้งแต่วันที่ 15 พฤษภาคม 2558-15 พฤษภาคม 2559 โดยแบ่งออกเป็น 2 กลุ่ม คือ 1) บริษัทยอดนิยมของทั้งหมด 1 รางวัล 2) บริษัทยอดนิยมในแต่ละกลุ่มบริษัทในตลาดหลัก 8 กลุ่ม และตลาดหลักทรัพย์ mai อีก 1 กลุ่มจำนวน 9 รางวัลดังกล่าว
 
รายละเอียดแขกผู้เข้ารับรางวัล“หุ้นขวัญใจมหาชน ปี 2558”
1) คุณประวิทย์ ตันติวศินชัย ประธานเจ้าหน้าที่ปฏิบัติการ (บัญชีและการเงิน) บริษัท เอ็มเค เรสโตรองต์ กรุ๊ป จำกัด (มหาชน) หรือ M รับรางวัลหุ้นขวัญใจมหาชน กลุ่มเกษตรและอุตสาหกรรมอาหาร
2) คุณสนั่น อังอุบุลกุล ประธานกรรมการและกรรมการผู้จัดการ บริษัท ศรีไทยซุปเปอร์แวร์ จำกัด (มหาชน) หรือ SITHAI รับรางวัลหุ้นขวัญใจมหาชน กลุ่มสินค้าอุปโภคบริโภค
3) คุณชูชาติ เพ็ชรอำไพ ประธานกรรมการบริหาร บริษัท เมืองไทย ลิสซิ่ง จำกัด (มหาชน) หรือ MTLS รับรางวัลหุ้นขวัญใจมหาชน กลุ่มธุรกิจการเงิน
4) คุณดวงกมล เศรษฐธนัง รองกรรมการผู้จัดการใหญ่ สายงานการเงินและบัญชี บริษัท พีทีที โกลบอล เคมิคอล จำกัด (มหาชน) หรือ PTTGC รับรางวัลหุ้นขวัญใจมหาชน กลุ่มสินค้าอุตสาหกรรม
5) คุณประเสริฐ มริตตนะพร กรรมการและรองกรรมการผู้จัดการใหญ่อาวุโส กลุ่มงานบริหาร บริษัท ช.การช่าง จำกัด (มหาชน) หรือ CK รับรางวัลหุ้นขวัญใจมหาชน กลุ่มอสังหาริมทรัพย์และก่อสร้าง
6) คุณวิรัตน์ เอื้อนฤมิต ประธานเจ้าหน้าที่บริหารการเงิน บริษัท ปตท. จำกัด (มหาชน) หรือ PTT (รอยืนยันอีกครั้ง) รับรางวัลหุ้นขวัญใจมหาชน กลุ่มทรัพยากร
7) ดร.อาณัติ อาภาภิรม กรรมการ และกรรมการบรรษัทภิบาล บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS รับรางวัลหุ้นขวัญใจมหาชน กลุ่มบริการ
8) คุณฟิลิป เชียง ชอง แทน ประธานเจ้าหน้าที่บริหาร บริษัท อินทัช โฮลดิ้งส์ จำกัด (มหาชน) หรือ INTUCH รางวัลหุ้นขวัญใจมหาชน กลุ่มเทคโนโลยี
9) คุณอมร ทรัพย์ทวีกุล รองประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA รับรางวัลหุ้นขวัญใจมหาชนตลาดหลักทรัพย์ เอ็ม เอ ไอ (mai)
10) คุณฟิลิป เชียง ชอง แทน ประธานเจ้าหน้าที่บริหาร บริษัท อินทัช โฮลดิ้งส์ จำกัด (มหาชน) หรือ INTUCH รับรางวัลหุ้นยอดนิยมสูงสุด